Diari Oficial de la Generalitat Valenciana


Sumari del DOGV 5364, del 10-10-2006 (2006/10481)

Notificació a Remedios Montesinos Martí de la sentència dictada en les actuacions del juí verbal número 453/2005.
-----------------------------------------------------------------------------------------------------------------

### Dades del document

Número de DOGV
:   5364

Data del DOGV
:   10-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/10349


Organisme emissor
:   Jutjat de Primera Instància Número 10 de València

Tipus de document
:   Edicte

Notificació a Remedios Montesinos Martí de la sentència dictada en les actuacions del juí verbal número 453/2005. [2006/Q10754]  
«Juí verbal número 453/2005  
Sentència número 93/2006  
València, 29 de maig de 2006  
Juan Carlos Artero Mora, magistrat titular del Jutjat de Primera Instància número 10 de València, ha vist les presents actuacions de juí verbal, seguides en este jutjat amb el número 453/2005, promogudes per Aguas de Valencia, SA (AVSA), Omnium Ibérico, SA (OISA), i Empresa Mixta Valenciana de Aguas, SA (EMIVASA), representades per la procuradora Gloria Benlloch Soriano i defeses per la lletrada Raquel Valls Veiga, contra Remedios Montesinos Martí, declarada en situació de rebel·lia, sobre resolució de contractes i reclamació de quantitat.  
Decisió  
Amb l'estimació de la demanda interposada per Aguas de Valencia, SA (AVSA), Omnium Ibérico, SA (OISA), i Empresa Mixta Valenciana de Aguas, SA (EMIVASA) contra Remedios Montesinos Martí:  
1. Declare la resolució dels contractes d'abonament al subministrament i manteniment de comptador vigents entre Empresa Mixta Valenciana de Aguas, SA (EMIVASA) i la demandada Remedios Montesinos Martí. Si ho sol·licita la part actora, en execució de sentència es podran adoptar totes les mesures que calguen per al cessament efectiu del subministrament, fins i tot l'autorització a la demandant, si cal, d'entrar a l'immoble on es troba instal·lat el comptador per a poder interceptar el pas de l'aigua degudament.  
2. Condemne la demandada a pagar a Empresa Mixta Valenciana de Aguas, SA (EMIVASA) la suma de cent setanta-nou euros i seixanta-un cèntims (179,61 €), més els interessos legals des de la data d'interposició de la demanda.  
3. Condemne Remedios Montesinos Martí a pagar a Aguas de Valencia, SA (AVSA), Omnium Ibérico, SA (OISA), la quantitat de cent dotze euros i huitanta-set cèntims (112,87 €), més els interessos legals des de la data d'interposició de la demanda.  
4. Condemne la demandada al pagament de les costes processals causades.  
Notifiqueu la present resolució a les parts, i feu-los saber que esta resolució no és ferma i que contra ella s'hi pot interposar un recurs d'apel·lació, que s'haurà de preparar en el termini de cinc dies des de la notificació, presentant davant este jutjat un escrit en el qual caldrà citar la resolució impugnada i manifestar la voluntat de recórrer-la, amb expressió dels pronunciaments que s'impugnen.  
Que el secretari expedisca un testimoniatge de la present resolució, el qual s'unirà a les actuacions que l'han motivada, i porte l'original al llibre de sentències d'este jutjat.   
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 4 de juliol de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.  
València, 4 de juliol de 2006.. El secretari judicial: Julio Giráldez Blanco.